Բենիամին Քրիստենսեն

Բենիամին Քրիստենսեն (, ), դանիացի ռեժիսոր, դերասան և համր կինոյի սցենարիստ։

Կենսագրություն 
Բենիամին Քրիստենսենը ծնվել է 1879 թվականի սեպտեմբերի 28-ին Դանիայի Վիբորգ քաղաքում։ Ստացել է բժշկական կրթություն։ 1902 թվականին դարձել է օպերային երաժիշտ։ Դրանից հետո նա խաղացել է Դանիայի թագավորական թատրոնում, որտեղ բեմադրել է ներկայացումներ։

1906 թվականին Բենիամինն առաջին անգամ նկարահանվել է կինոյում, իսկ 1911 թվականից հանդես է գալիս որպես սցենարիստ։

Հիմնադրել է «Դանսկ բիոգրաֆ կոմպանի»-ն։ Քրիստենսենը նկարահանել է «Խորհրդավոր X» և «Վրիժառության գիշեր» ֆիլմերը, որտեղ եղել է նաև դերասան։

1921 թվականին Քրիստենսենը Շվեդիայում նկարահանում է «Վհուկներ» ֆիլմը, որը կառուցված է որպես գիտական տրակտատ՝ հիմնված միջնադարյան ձեռագրերի վրա։

1923 թվականին Բենիամինը Գերմանիայում նկարահանում է երեք ֆիլմեր, իսկ 1924 թվականին դառնում է Կառլ Դրեյվերի «Միխաել» ֆիլմի գլխավոր դերակատարը։ 1926 թվականից Բենիամինը աշխատում է Ամերիկայի Միացյալ Նահանգներում՝ Հոլիվուդում, որտեղ նկարահանել է մի քանի ֆանտաստիկ և սարսափ ֆիլմեր։

1939 թվականին վերադառնում է Դանիա, ինչից հետո նկարահանում է «Ամուսնալուծվածների երեխաները», «Երեխա», «Գնանք ինձ հետ տուն» և «Կինը բաց գույնի ձեռնոցներով» ֆիլմերը։

63 տարեկան հասակում Բենիամին Քրիստենսենը թողել է աշխատանքը կինոյում։ Մահացել է 1959 թվականի ապրիլի 2-ին Կոպենհագենում։

Ֆիլմագրություն 
 1913 — Խորհրդավոր X / Det hemmelighedsfulde X
 1915 — Վրիժառության գիշեր / Hcevnens nat
 1921 — Վհուկներ / Häxan
 1923 — Հրեաների մեջտեղում / UnterJuden
 1924 — Նրա կինը՝ անհայտ / Seine frau, die Unbekannte
 1924 — Միխայել / Michael (որպես դերասան)
 1925 — Վատ ձայնով կինը / Die frau mit dem scheechten Ref
 1926 — Դիվային կրկես / The Devils Circus
 1927 — Ծաղրում / Mockery
 1928 — Տեսիլքների տունը / The Haunted House
 1928 — Սարսափների տունը / The House of Horror
 1929 — Ճուռակի բույնը / The Hawk's Nest
 1929 — Յոթ ոտնահետք դեպի Աատանան / Seven Footprints to Satan
 1929 — Խորհրդավոր կղզին / The Mysterious Island (տիտրերում նշված չէ)
 1939 — Ամուսնալուծվածների երեխաները / Skils-missens born
 1940 — Երեխա / Barnet
 1941 — Գնանք ինձ հետ տուն / Gaamed mig hjem
 1942 — Կինը բաց գույնի ձեռնոցներով / Damen med de lyse handsker

Ծանոթագրություններ 

Դանիացի դերասաններ
Դանիացի ռեժիսորներ
Դանիացի սցենարիստներ
Դանիացի կինոդերասաններ
Թատրոնի դերասաններ
Դանիացի երգիչներ